มีเพศสัมพันธ์และหลั่งในในวันที่ 18 พ.ค.64 แต่กินยาคุมฉุกเฉินภายในครึ่งชม.และมีประจำเดือน 7 มิ.ย.64 แต่เป็นสีน้ำตาลเป็นประมาณ4-5วัน จนถึงตอนนี้ 21 ก.ค.64 ประจำเดือนยังไม่มาแบบนี้ เสี่ยงตั้งครรภ์ไหมคะ
สวัสดีค่ะ fonnoi,หากได้ทานยาคุมฉุกเฉินหลังมีเพศสัมพันธ์ภายในไม่เกิน 12 ชั่วโมง ยาคุมฉุกเฉินก็จะช่วยป้องกันการตั้งครรภ์ได้ประมาณ 95% ค่ะ และหากได้มีประจำเดือนมาแล้วในวันที่ 7 มิ.ย. โดยมานาน 4-5 วัน ก็แสดงว่าไม่ได้มีการตั้งครรภ์เกิดขึ้นค่ะหลังจากนั้น หากประจำเดือนยังไม่มา ก็อาจเกิดจากสาเหตุอื่นๆ เช่น การมีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนไปอีกซักระยะก่อน ประจำเดือนก็น่าจะมาในที่สุดค่ะอย่างไรก็ตาม หากประจำเดือนยังคงไม่มา แนะนำควรลองตรวจหาการตั้งครรภ์ดูด้วย เพราะเลือดที่ออกในวันที่ 7 มิ.ย. อาจไม่ใช่ประจำเดือน โดยอาจเป็นเลือดที่เกิดจากการตั้งครรภ์ก็ได้ค่ะ